សហគមន៍កសិករប្រើប្រាស់ទឹកប្រព័ន្ធធារាសាស្រ្តស្ទឹងជីនិត

ស្រុកសន្ទុក ខេត្តកំពង់ធំ

របាយការណ៍ហិរញ្ញវត្ថុប្រចាំឆ្នាំ២០១០ - ២០១១

និងគម្រោងថវិកា ២០១១ - ២០១២

មាតិកា

[I. ស្ថានភាពថវិកានៅដើមឆ្នាំ និងប្រាក់ចំណូលសរុប 1](#_Toc293562680)

[II. ការចំណាយក្នុងឆ្នាំ ២០១០- ២០១១ 1](#_Toc293562681)

[III. ស្ថានភាពថវិកានៅចុងឆ្នាំ និងប្រាក់បំរុងទុក 2](#_Toc293562682)

[IV. គម្រោងថវិកាសំរាប់ដំណើរការសហគមន៍ក្នុងឆ្នាំ២០១១- ២០១២ 3](#_Toc293562683)

[V. គម្រោងថវិកាសំរាប់ជួសជុលថែទាំប្រព័ន្ធធារាសាស្រ្ត 3](#_Toc293562684)

[VI. ការប្រឈមសំរាប់ដំណើរការសហគមន៍នៅពេលខាងមុខ 4](#_Toc293562685)

[VII. សំណើរប្រភពថវិកាសំរាប់គម្រោងថវិការបស់សហគមន៍ 5](#_Toc293562686)

[VIII. សន្និដ្ឋាន 5](#_Toc293562687)

របាយការណ៍ហិរញ្ញវត្ថុប្រចាំឆ្នាំ២០១០ - ២០១១

និងគម្រោងថវិកា ២០១១ ២០១២

# ស្ថានភាពថវិកានៅដើមឆ្នាំ និងប្រាក់ចំណូលសរុប

នៅថ្ងៃទី​០១ ខែមេសាឆ្នាំ២០១០ សហគមន៍មានប្រាក់រៀលសរុបចំនួន 151,601,400៛ និងប្រាក់ចំណូលសរុបប្រចាំឆ្នាំមានចំនួន 202,384,600៛ ។ ប្រាក់សរុប ទាំងអស់ ក្នុងកំឡុង ពេលចាប់ពីខែ មេសា២០១០ ដល់ខែមិនា ២០១១ មានចំនួន សរុបស្មើ 354,386,000៛។

ប្រាក់មាននៅដើមឆ្នាំៈ 151,601,400៛

ប្រាក់ចំណូលប្រចាំឆ្នាំៈ 202,784,600៛

សរុបប្រាក់ទាំងអស់ៈ 354,386,000៛

បរិយាយលំអិតអំពីប្រភពចំណូលប្រចាំឆ្នាំ២០១០- ២០១១៖

|  |  |
| --- | --- |
| 1. ប្រាក់ឧបត្ថម្ភពី​​ក្រសួងធនធានទឹក | 120,140,900 |
| 2. ប្រាក់សេវាកម្មឆ្នាំ ២០០៩-២០១០ |  11,097,000 |
| 4. ប្រាកសេវាកម្មឆ្នាំ ២០១០-២០១១ |  65,240,200 |
| 5. ការប្រាក់ពីធនាគារ |  2,577,400 |
| 6. ចំណូលផ្សេងៗ |  3,729,100 |
| ​​ ចំណូលសរុបប្រចាំឆ្នាំ | 202,784,600៛ |

# ការចំណាយក្នុងឆ្នាំ ២០១០- ២០១១

ចាប់ពីខែមេសា ឆ្នាំ ២០១០ ដល់ខែមិនា ឆ្នាំ២០១១ ការចំណាយសរុបអស់ ទឹកប្រាក់ចំនួន 177,703,300 រៀល។ ប្រភពថវិកាសំរាប់ការចំណាយនេះបានមកពី៖

1. ប្រាក់របស់សហគមន៍ 57,691,600 រៀល = 32%

2. ប្រាក់ឧបត្ថម្ភពីក្រសួងធនធានទឹក 120,011,700 រៀល = 68%

សរុបថវិកាសំរាប់ការចំណាយនេះ 177,703,300 រៀល

តារាងលំអិតអំពីការប្រើប្រាស់ប្រភពថវិកាសំរាប់ការចំណាយក្នុងឆ្នាំ២០១០-១១៖

|  |  |  |  |  |  |
| --- | --- | --- | --- | --- | --- |
| កូដ | មុខចំណាយ | ចំនួនសរុប | **%**  | សហគមន៍ | ក្រសួងធនធានទឹក |
| 1 | ការចំណាយលើប្រាក់ឧបត្ថម្ភអ្នកតំណាង និងប្រាក់ខែបុគ្គលិក | 33,825,200 | 19% | 31,763,700 | 2,061,500 |
| 2 | ការចំណាយលើដំណើរការស្រោចស្រព | 24,225,400 | 14% | - | 24,225,400 |
| 3 | ការចំណាយលើការជួសជុល និងថែទាំជាប្រចាំ | 68,762,300 | 39% | - | 68,762,300 |
| 4 | ការចំណាយលើការសម្របសម្រួល និងពង្រឹងបទបញ្ជាផ្ទៃក្នុង | 24,875,200 | 14% | 32,800 | 24,842,400 |
| 5 | ការប្រមូលប្រាក់សេវាកម្ម | 6,984,800 | 4% | 6,984,800 | - |
| 6 | សម្ភារៈប្រើប្រាស់ | 4,022,600 | 2% | 4,022,600 | - |
| 7 | ការចំណាយលើដំណើរការជាប្រចាំ | 6,458,000 | 4% | 6,458,000 | - |
| 8 | ការរៀបចំបោះឆ្នោតអ្នកតំណាង និងគណៈកម្មាធិការ | 8,549,800 | 5% | 8,549,800 | - |
|  | សរុប | ***177,703,300*** |  | *57,691,600**32%* | *120,011,700**68%* |

# ស្ថានភាពថវិកានៅចុងឆ្នាំ និងប្រាក់បំរុងទុក

នៅថ្ងៃទី​៣១ខែមិនាឆ្នាំ២០១១ សហគមន៍មានប្រាក់រៀលសរុបចំនួន176,682,700៛។

បរិយាយលំអិតអំពីប្រាក់នៅសល់ចុងឆ្នាំ (៣១មិនា២០១១)៖

|  |  |
| --- | --- |
| 1. ប្រាក់ក្នុងគណនីសន្សំ (ដុល្លា) | 23,641.900៛ |
| 2. ប្រាក់ក្នុងគណនីសន្សំ (រៀល) | 98,796,500៛ |
| 3. ប្រាក់ក្នុងគណនីមានកាលកំណត់ | 51,652,700៛ |
| 4. ប្រាក់ក្នុងទូរដែក |  921,600៛ |
| 5. ប្រាក់បុគ្គលិកខ្ចីមុន |  1,670,000៛ |
| ​​ ចំណូលសរុបប្រចាំឆ្នាំ | 176,682,700៛ |

ប្រាក់នៅសល់នេះនឹងត្រូវបែងចែកសំរាប់ប្រើប្រាស់ដូចខាងក្រោម៖

|  |  |
| --- | --- |
| 1. ប្រាក់សំរាប់គម្រោងថវិកា២០១១-១២ |  93,605,000៛ |
| 2. ប្រាក់បំរុងទុកសំរាប់ឆ្នាំខាងមុខ |  83,077,700៛ |
| ​​​ ចំនួនប្រាក់សរុប៖ | 176,682,700៛ |

ប្រាក់បំរ៉ុងទុក សំរាប់ឆ្នាំខាងមុខ នឹងត្រូវ ដកយកមកប្រើប្រាស់សំរាប់ ឆ្នាំ ២០១១ ដល់ ឆ្នាំ២០១៣ បើសិនសហគមន៍ទទួលបានប្រាក់ឧបត្ថម្ភពីក្រសួងធនធាន ទឹក និងឧតុនិយម។ ប៉ុន្តែបើសិន មិនមានការឧបត្ថម្ភពីក្រសួងទេ ប្រាក់នេះអាចប្រើ ប្រាស់សំរាប់បង្គ្រប់ថវិកា ឆ្នាំ២០១១-១២ តែប៉ុណ្ណោះ។

# គម្រោងថវិកាសំរាប់ដំណើរការសហគមន៍ក្នុងឆ្នាំ២០១១- ២០១២

|  |  |  |  |
| --- | --- | --- | --- |
| កូដ | មុខចំណាយ | ចំនួនសរុប | **%**  |
| 1 | ការចំណាយលើប្រាក់ឧបត្ថម្ភអ្នកតំណាង និងប្រាក់ខែបុគ្គលិក | 27,030,000 | 15% |
| 2 | ការចំណាយលើដំណើរការស្រោចស្រព | 24,010,000 | 14% |
| 3 | ការចំណាយលើការជួសជុល និងថែទាំជាប្រចាំកំរិតតូច | 67,971,800 | 39% |
| 4 | ការចំណាយលើការសម្របសម្រួល និងពង្រឹងបទបញ្ជាផ្ទៃក្នុង | 29,596,000 | 17% |
| 5 | ការប្រមូលប្រាក់សេវាកម្ម | 11,121,600 | 6% |
| 6 | សម្ភារៈប្រើប្រាស់ | 2,650,000 | 2% |
| 7 | ការចំណាយលើដំណើរការជាប្រចាំ | 6,060,000 | 3% |
| 8 | ចំណាយលើការបោះឆ្នោតជ្រើសរើសអ្នកតំណាង | - | - |
| 9 | ប្រាក់បំរ៉ុងទុក | 6,560,600 | 4% |
|  | សរុប |  **175,000,000**  | **100%** |

# គម្រោងថវិកាសំរាប់ជួសជុលថែទាំប្រព័ន្ធធារាសាស្រ្ត

គម្រោងថវិកាសំរាប់ជួសជុលថែទាំប្រព័ន្ធធារាសាស្រ្តស្ទឹងជីនិតក្នុងឆ្នាំ២០១១-១២ ស្មើនឹង 322,488,600 រៀល។

|  |  |  |  |  |
| --- | --- | --- | --- | --- |
| ល.រ | ទីតាំងត្រូវជួសជុល | តំលៃសរុប (៛) | ថវិកាសហគមន៍ | សុំថវិកាក្រសួង |
| 1 | ប្រឡាយរងទី១ ដល់ទី៥  | 49,924,000 | 27,441,600 | 22,482,400 |
| 2 | ផ្លូវលំតាមប្រឡាយរង និងប្រឡាយដោះទឹកធំ | 150,105,600 |  | 150,105,600 |
| 3 | ប្រឡាយស្រោចស្រពប្លុក (៥២ខ្សែ) | 34,135,800 | 34,135,800 | - |
| 4 | ផ្លូវរទេះចូលប្លុកស្រោចស្រព | 46,323,200 | 6,394,400 | 39,928,800 |
| 5 | សំណង់តាមប្រឡាយ | 42,000,000 |  | 42,000,000 |
| សរុប | **322,488,600** | **67,971,800** | **254,516,800** |

នៅក្នុងគម្រោងថវិកានេះ មានការងារមួយចំនួននៅលើប្រឡាយរងទី៤ និងទី៥ ប្រឡាយស្រោច ស្រពប្លុក និងផ្លូវរទេះចូលប្លុក ត្រូវធ្វើការជួសជុលជាបន្ទាន់ ត្រូវការប្រាក់ ចំនួន 67,971,800 រៀល។ សហគមន៍បានដាក់បញ្ជូលចំនួនទឹកប្រាក់នេះចូលក្នុង ខ្ទង់ថវិកា របស់ខ្លួន (ខ្ទង់ទី៣) ដោយមូលហេតុថា បើមិនធ្វើការជួសជុលការខូចខាតទាំងនេះ មុនរដូវ ស្រោចស្រព នៃរដូវវស្សាឆ្នាំ២០១១ សហគមន៍ មិនអាច ធានាលើការផ្តល់សេវាកម្មជូន សមាជិករបស់ខ្លួនឡើយ ហើយសហគមន៍នឹងជួបការលំបាក ក្នុងការប្រមូល ប្រាក់សេវាកម្ម នៅដើមឆ្នាំ២០១២ដែរ។

កាលពីថ្ងៃទី ២៥ ខែមិនា ឆ្នាំ២០១១ សហគមន៍ បានដាក់សំណើរគម្រោងថវិកាសំរាប់ការងារ ជួសជុលថែទាំនេះ ជូន ឯកឧត្តម ឯម ប៊ុនធឿន អនុរដ្ឋលេខាធិការ ក្រសួងធនធានទឹក និងឧតុនិយម និងជាសហប្រធានគណៈកម្មាធិការអន្តរក្រសួង សំរាប់ការសម្របសម្រួល ការងារជួសជុល និងថែទាំ ហេដ្ឋារចនាសម័្ពន្ធប្រព័ន្ធធារាសាស្រ្ត។ ឯកឧត្តម បានពិនិត្យលើ សំណើរគម្រោងថវិកានេះ និងបានឆ្លើយតបថា ក្នុងនាមតំណាងអោយក្រសួងធនធានទឹក និងឧតុនិយម ព្រមទទួលយកសំណើរនេះ ហើយនឹងដាក់បញ្ជូល សំណើរនេះសំរាប់ថវិកាជួសជុលថែទាំ ឆ្នាំ២០១២។ សំរាប់ថវិកាជួសជុលថែទាំ ឆ្នាំ២០១១ ត្រូវបានអនុម័តរួចទៅហើយ។

សហគមន៍យើងខ្ញុំ មានសង្ឃឹមនិងជឿជាក់យ៉ាងខ្លាំងថា នៅដើមឆ្នាំ២០១២ ក្រសួងធនធានទឹក និងឧតុនិយម នឹងពិនិត្យមើលលើសំណើរគម្រោងថវិកានេះម្តងទៀត និងផ្តល់ប្រាក់ឧបត្ថម្ភសំរាប់ដំណើរ ការជួសជុល និងថែទាំប្រព័ន្ធធារាសាស្រ្តស្ទឹងជីនិត ដើម្បីធានាលើកិច្ចដំណើរគ្រប់គ្រងបែងចែកទឹក។ សូមបញ្ជាក់ថា ចាប់តាំងពីឆ្នាំ ២០០៧ សហគមន៍មិនទាន់បានធ្វើការជួសជុលជាលក្ខណៈ ទ្រង់ទ្រាយធំ នៅឡើយ ដោយសារបញ្ហាកង្វះខាតថវិកា។

# ការប្រឈមសំរាប់ដំណើរការសហគមន៍នៅពេលខាងមុខ

នៅក្នុងឆ្នាំ២០០៨ សហគមន៍ជាមួយអាជ្ញាធរមូលដ្នាន និងកសិករបានអនុម័តលើ តំលៃប្រាក់ សេវាកម្មត្រូវប្រមូលពីសមាជិក និងការដំឡើងថ្លៃប្រាក់សេវាកម្មរៀងរាល់ឆ្នាំ រហូតដល់៦ម៉ឺនរៀល ក្នុង១ហត នៅឆ្នាំ២០១៣។

|  |  |  |  |  |
| --- | --- | --- | --- | --- |
| ឆ្នាំប្រមូល | តំលៃ/១ហត(៛) | ផ្ទៃដីស្រោចស្រព | សរុបប្រាក់ត្រូវប្រមូល | ៨០%ប្រាក់ប្រមូលបាន |
| 2008 | 20000 | 1980 |  39 600 000 |  31 680 000 |
| 2009 | 25000 | 2113 |  52 825 000 |  42 260 000 |
| 2010 | 30000 | 2400 |  72 000 000 |  57 600 000 |
| 2011 | 40000 | 2400 |  96 000 000 |  76 800 000 |
| 2012 | 50000 | 2400 | 120 000 000 |  96 000 000 |
| 2013 | 60000 | 2400 | 144 000 000 | 115 200 000 |

បច្ចុប្បន្ននេះ សហគមន៍កំពុងដំណើរប្រមូលប្រាក់សេវាកម្ម ឆ្នាំ២០១១ ដែលរំពឹងទុកថានឹងបាន ៨០% ស្មើ 76 800 000៛ (ចិតសិបប្រាំមួយលាន ប្រាំបីរយពាន់រៀលគត់)។

យោងតាមគម្រោងថវិកាសំរាប់ដំណើរការរបស់សហគមន៍ បានចាយចាប់តាំងពីឆ្នាំ ២០០៨ រហូតដល់ឆ្នាំ២០១០ ក្នុងមួយឆ្នាំសហគមន៍ត្រូវការថវិកាយ៉ាងតិច ១៧៥លានរៀល ដើម្បីធានាលើ កិច្ចដំណើររបស់សហគមន៍ ក្នុងការគ្រប់គ្រងបែងចែកទឹក និងជួសជុលថែទាំប្រព័ន្ធធារាសាស្រ្តប្រចាំឆ្នាំ ក្នុងកំរិតតូច និងបន្ទាន់។

ចាប់តាំងពីឆ្នាំ២០០៨ ដល់ឆ្នាំ២០១០ សហគមន៍បានទទួលប្រាក់ឧបត្ថម្ភបន្ថែមពីក្រសួង ធនធានទឹក ឧតុនិយម សំរាប់គម្រោងថវិកាឆ្នាំនិមួយៗ ដើម្បីធានាលើកិច្ចដំណើរការរបស់សហគមន៍ និងប្រព័ន្ធធារាសាស្រ្ត ។ ហើយសំរាប់ឆ្នាំ២០១១ ដល់ ឆ្នាំ២០១៣ សហគមន៍នឹងប្រឈម បញ្ហាកង្វះថវិកាសរុប ចំនួនប្រមាណ ១៨០លានរៀល ទោះបីសហគមន៍អាចប្រមូលប្រាក់សេវាកម្ម បានដូចការរំពឹងទុកក៏ដោយ បើសិនសហគមន៍ មិនបានទទួលប្រាក់ឧបត្ថម្ភបន្ថែម ។

សហគមន៍មានបំណងពិភាក្សាជាមួយសមាជិក​ អំពីការដំឡើងថ្លៃប្រាក់សេវាកម្ម អោយដល់ ៨ម៉ឺនរៀល ក្នុង១ហត ដើម្បីធានាលើកិច្ចដំណើរការនេះ ប៉ុន្តែដោយពិនិត្យតាមស្ថានភាពបច្ចុប្បន្ន ការដំឡើង ថ្លៃនេះមានការលំបាក ដោយសារកំណើនទិន្នផល់ក្នុងប្រព័ន្ធធារាសាស្រ្ត នៅមានកំរិតនៅ ក្នុងរដូវវស្សា និងមានកសិករចំនួនតិច ចាប់ផ្តើមដាំដុះដំណាំរដូវប្រាំង ហើយទទួលបានផលចំណេញ តិចតួចបំផុត។ ការពិភាក្សាអំពីការដំឡើងថ្លៃនេះ ជាមួយសមាជិកសហគមន៍ អាចនឹងធ្វើឡើង ក្នុងឆ្នាំ២០១៣ នៅពេលដែល សមាជិកភាគច្រើនបានធ្វើការដាំដុះទាំងពីររដូវ។

ដូចនេះដើម្បីដោះស្រាយបញ្ហាចំពោះមុខ សហគមន៍ស្នើសុំអោយក្រសួងធនធានទឹក និងឧតុនិយម បន្តការជួយឧបត្ថម្ភសហគមន៍ រហូតដល់ឆ្នាំ ២០១៣ ដែលមានទឹកប្រាក់សរុបចំនួន ១៨០លានរៀល។​

# សំណើរប្រភពថវិកាសំរាប់គម្រោងថវិការបស់សហគមន៍

គម្រោងថវិកាសំរាប់ដំណើរការសហគមន៍កសិករប្រើប្រាស់ទឹកស្ទឹងជីនិត សំរាប់ឆ្នាំ ២០១១-១៣ ស្មើនឹងចំនួន ១៧៥លានរៀល ក្នុងមួយឆ្នាំៗ។ សហគមន៍ស្នើសុំការឧបត្ថម្ភថវិកាចំនួន ៣ ឆ្នាំបន្តទៀត ដែលចំនួនប្រាក់ ឧបត្ថម្ភក្នុងឆ្នាំនីមួយៗ នឹងត្រូវបន្ថយជាលំដាប់ដូចខាងក្រោម៖

|  |  |  |  |
| --- | --- | --- | --- |
|  |  |  | ប្រភពថវិកាសំរាប់ដំណើរការសហគមន៍ |
| ឆ្នាំ | តំលៃក្នុង១ហត(៛) | គម្រោងថវិកា ប្រចាំឆ្នាំ (៛) | ៨០%ប្រាក់សេវាកម្មប្រមូលបាន (៛) | ដកប្រាក់បំរ៉ុង ទុកមកប្រើ(៛) | សំណើរប្រាក់ ឧបត្ថម្ភបន្ថែម (៛) |
| 2011 | 40000 | 175,000,000  |  76 800 000 |  18,200,000  | 80 000 000 |
| 2012 | 50000 | 175,000,000  |  96 000 000 |  19,000,000  | 60 000 000 |
| 2013 | 60000 | 175,000,000  | 115 200 000 |  19,800,000  | 40 000 000  |
| សរុប | **288 000 000** | **57 000 000** | **180 000 000** |

 ចាប់ពីឆ្នាំ២០១៤ សហគមន៍រំពឹងទុកថា នឹងកិច្ចពិភាក្សាជាមួយ សមាជិកអំពីផែនការដំឡើង ថ្លៃសេវាកម្ម អោយដល់ ៩ម៉ីនរៀល/ហត និងពិភាក្សាជាមួយក្រុមប្រឹក្សាឃុំពាក់ព័ន្ធទាំងបី អំពីការប្រើ ប្រាស់កញ្ចប់ថវិកាអភិវឌ្ឍន៍របស់ឃុំ ដើម្បីដោះស្រាយលើបញ្ហានេះ។

# សន្និដ្ឋាន

ដើម្បីធានាលើកិច្ចដំណើរការរបស់សហគមន៍កសិករប្រើប្រាស់ទឹកស្ទឹងជីនិត ទៅតាមផែនការ បានអនុម័តក្នុងអង្គប្រជុំសន្និបាតទូរទៅរបស់សហគមន៍ នោះសហគមន៍សើ្នសុំអោយក្រសួងធនធានទឹក និងឧតុនិយម ជួយផ្តល់ថវិកាបន្ថែម ដើម្បីបង្គ្រប់លើគម្រោងថវិកាសំរាប់ដំណើរការរបស់សហគមន៍ ដូចខាងក្រោម៖

|  |  |
| --- | --- |
| ឆ្នាំ | សំណើរសុំប្រាក់ឧបត្ថម្ភបន្ថែម |
| 2011 | 80 000 000 |
| 2012 | 60 000 000 |
| 2013 | 40 000 000  |

-ចប់-